b'\n_START_ARTICLE_\nKuneitra\n_START_SECTION_\nIstorija\n_START_PARAGRAPH_\nMiestas i\xc5\xa1augo aplink osman\xc5\xb3 karavansaraj\xc5\xb3, tapo Golano administraciniu centru, \xc4\x8dia \xc4\xafsik\xc5\xabr\xc4\x97 \xc4\x8derkes\xc5\xb3 bendruomen\xc4\x97. Sirijai tapus nepriklausoma valstybe, Kuneitra \xc4\xafgavo strategin\xc4\x99 reik\xc5\xa1m\xc4\x99, tapo svarbiu prekybiniu ir kariniu centru._NEWLINE_1967\xc2\xa0m. bir\xc5\xbeelio 10 d., \xc5\xa0e\xc5\xa1i\xc5\xb3 dien\xc5\xb3 karo metu, Kuneitra buvo u\xc5\xbeimta Izraelio paj\xc4\x97g\xc5\xb3. Miestas buvo smarkiai nuniokotas, o jo gyventojai evakuavosi. Sirija kelis kartus band\xc4\x97 miest\xc4\x85 atkovoti, kol 1973\xc2\xa0m. tai pavyko padaryti. Prasid\xc4\x97jo Jom Kipuro karas, Izraelis subombardavo sutelktas gausias Sirijos sausumos paj\xc4\x97gas ir atgavo teritorijos kontrol\xc4\x99. 1974\xc2\xa0m. po tarptautin\xc4\x97s sutarties Kuneitra gr\xc4\x85\xc5\xbeinta Sirijos kontrolei. Atsitraukdamos Izraelio paj\xc4\x97gos sulygino miest\xc4\x85 su \xc5\xbeeme. Iki \xc5\xa1i\xc5\xb3 dien\xc5\xb3 miestas i\xc5\xa1lik\xc4\x99s sugriautas, Sirija pastat\xc4\x97 muziej\xc5\xb3 karo atminimui. Tik nedaugelis gyventoj\xc5\xb3 sugr\xc4\xaf\xc5\xbeo \xc4\xaf Kuneitr\xc4\x85, ir ver\xc4\x8diasi daugiausia aptarnaudami JTO taikdari\xc5\xb3 paj\xc4\x97gas.'